
ที่ มท ๐๘๑๖.๒/ว                      	กรมส่งเสริมการปกครองท้องถิ่น
	ถนนนครราชสีมา เขตดุสิต 
	กทม. ๑๐๓๐๐ 
				                                                      กุมภาพันธ์  ๒๕๖๙
เรื่อง  	การจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ของสถานศึกษาสังกัด  
      	องค์กรปกครองส่วนท้องถิ่น รอบ ๒ ภาคเรียนที่ ๒/๒๕๖๘
เรียน  ผู้ว่าราชการจังหวัด (ตามบัญชีแนบท้าย)
อ้างถึง  หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๔๙๖๐ ลงวันที่ ๒๒ ตุลาคม ๒๕๖๘    
สิ่งที่ส่งมาด้วย  สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๓๗๔ 
	ลงวันที่ ๒๘ มกราคม ๒๕๖๙                                                             จำนวน ๑ ฉบับ 
	ตามที่ กรมส่งเสริมการปกครองท้องถิ่นได้ขอความร่วมมือจังหวัดแจ้งปฏิทินการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ภาคเรียนที่ ๒ ปีการศึกษา ๒๕๖๘ ให้องค์กรปกครองส่วนท้องถิ่นทราบ และกำกับติดตามให้สถานศึกษาเตรียมความพร้อมในการดำเนินงานให้ถูกต้อง ครบถ้วน เป็นไปตามคู่มือการดำเนินงานและระยะเวลาที่กำหนดไว้ตามปฏิทินการดำเนินงาน นั้น 
	กรมส่งเสริมการปกครองท้องถิ่นได้รับแจ้งจากกองทุนเพื่อความเสมอภาคทางการศึกษาว่า ได้ดำเนินการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) รอบ ๒ ภาคเรียนที่ ๒/๒๕๖๘ เรียบร้อยแล้ว จึงขอความร่วมมือจังหวัดแจ้งองค์กรปกครองส่วนท้องถิ่นดำเนินการ ดังนี้
	๑.	แจ้งบัญชีรายชื่อสถานศึกษาสังกัดองค์กรปกครองส่วนท้องถิ่นที่ได้รับจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) รอบ ๒ ภาคเรียนที่ ๒/๒๕๖๘ โดยให้สถานศึกษาสังกัดองค์กรปกครองส่วนท้องถิ่นตรวจสอบรายชื่อนักเรียนทุนเสมอภาคและงบประมาณที่ได้รับการจัดสรร ผ่านระบบ cct.eef.or.th และดำเนินการจ่ายเงินทั้งหมดเป็นค่าครองชีพให้แก่นักเรียนตามขั้นตอนหลักเกณฑ์ที่กองทุนเพื่อความเสมอภาคทางการศึกษากำหนด พร้อมทั้งจัดทำหลักฐานการจ่ายเงินของสถานศึกษาตามคู่มือปฏิบัติงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) อย่างเคร่งครัด
	๒.	แจ้งปรับปฏิทินการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ภาคเรียนที่ ๒/๒๕๖๘ ฉบับ ณ วันที่ ๒๓ มกราคม ๒๕๖๙	
	๓.	กำกับติดตามสถานศึกษาสังกัดองค์กรปกครองส่วนท้องถิ่นให้ดำเนินการตามแนวทางการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ภาคเรียนที่ ๒/๒๕๖๘
รายละเอียดปรากฏตามสิ่งที่ส่งมาด้วย
จึงเรียนมาเพื่อโปรดพิจารณา
ขอแสดงความนับถือ 

                                                         อธิบดีกรมส่งเสริมการปกครองท้องถิ่น
รอง .อสถ.............................
ผอ.กศ..................................
ผอ.กง.ยศ.............................
หน.ฝ....................................
จนท.....................................



กองส่งเสริมและพัฒนาการจัดการศึกษาท้องถิ่น
กลุ่มงานยุทธศาสตร์การพัฒนาการจัดการศึกษาท้องถิ่น
โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๖
ไปรษณีย์อิเล็กทรอนิกส์ saraban@dla.go.th
ผู้ประสานงาน นางสาวศิริพรรณ สิงห์ห่วง โทร. ๐๙ ๘๘๓๐ ๗๙๗๒

